PER PIRMĄJĮ SVARSTYMĄ PRIIMTA TARYBOS POZICIJA (ES) Nr. 7/2012

siekiant priimti Europos Parlamento ir Tarybos sprendimą, kuriuo iš dalies keičiamas Sprendimas Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo

Tarybos priimta 2012 m. kovo 8 d.

2012/C 108 E/01

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Sutartį dėl Europos Sąjungos veikimo, ypač į jos 78 straipsnio 2 dalies g punktą,

atsižvelgdami į Europos Komisijos pasiūlymą,

laikydamiesi įprastos teisėkūros procedūros (1),

kadangi:

PRIĖMĖ ŠĮ SPRENDIMĄ:

1 straipsnis

Sprendimas Nr. 573/2007/EB iš dalies keičiamas taip:

2 straipsnis

Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

3 straipsnis

Šis sprendimas pagal Sutartis skirtas valstybėms narėms.

(1) 2010 m. gegužės 18 d. Europos Parlamento pozicija (OL C 161E, 2011 5 31, p. 161) ir 2012 m. kovo 8 d. Tarybos pozicija, priimta per pirmąjį svarstymą. … m. … .. d. Europos Parlamento pozicija (dar nepaskelbta Oficialiajame leidinyje).

TARYBOS MOTYVŲ PAREIŠKIMAS

I. ĮVADAS

2009 m. rugsėjo 2 d. Komisija priėmė pasiūlymą dėl sprendimo, kuriuo iš dalies keičiamas Sprendimas Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo ir panaikinantis Tarybos sprendimą 2004/904/EB.

2010 m. gegužės 18 d., siekiant priimti sprendimą, Europos Parlamentas priėmė poziciją per pirmąjį svarstymą. Taryba negalėjo patvirtinti Parlamento pozicijos ir 2012 m. kovo 8 d. pagal Sutarties 294 straipsnį priėmė savo poziciją per pirmąjį svarstymą.

II. PASIŪLYMO TIKSLAS

Pasiūlymo tikslas – prisidėti įsteigiant ES bendrąją pabėgėlių perkėlimo programą. 2009 m. rugsėjo 2 d. Komisijos komunikate Tarybai ir Europos Parlamentui dėl ES bendrosios pabėgėlių perkėlimo programos įsteigimo išdėstytos politinės aplinkybės ir tokios programos pagrindiniai principai, o pasiūlyme pateikiamas mechanizmas, kurį naudojant kasmet būtų nustatomi bendri ES perkėlimo srities prioritetai. Sukūrus ES bendrąją pabėgėlių perkėlimo programą, būtų geriau koordinuojamas ES požiūris perkėlimo klausimu ir daugiau valstybių narių būtų skatinamos pradėti vykdyti perkėlimo veiksmus.

III. TARYBOS POZICIJOS PER PIRMĄJĮ SVARSTYMĄ ANALIZĖ

Bendra informacija

Derybos vyko politinėmis sąlygomis, susiformavusiomis įgyvendinant Hagos programą, kurioje išdėstyti 2005–2010 m. laikotarpio teisingumo ir vidaus reikalų srities tikslai bei priemonės, o vėliau – įgyvendinant 2010–2014 m. Stokholmo programą. Abiejų šių programų atveju Europos Vadovų Taryba pareiškė esanti įsipareigojusi iš dalies keisdama teisės aktų sistemą ir stiprindama praktinį bendradarbiavimą toliau plėtoti bendrą Europos prieglobsčio sistemą. Europos Vadovų Taryba taip pat pabrėžė, kad svarbu plėtoti prieglobsčio išorės aspektą bendradarbiaujant su kilmės šalimis ir regionais. Hagos programoje Europos Vadovų Taryba paragino plėtoti ES regionines apsaugos programas, į kurias būtų įtrauktos, inter alia, bendros pabėgėlių perkėlimo programos valstybėms narėms, pageidaujančioms jose dalyvauti. Stokholmo programoje Europos Vadovų Taryba paragino valstybes nares savanoriškai dalyvauti bendroje ES pabėgėlių perkėlimo sistemoje ir padidinti perkeltų pabėgėlių skaičių.

Pagal Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, pridėto prie Europos Sąjungos sutarties ir Sutarties dėl Europos Sąjungos veikimo, 3 straipsnį ir 4a straipsnio 1 dalį Jungtinė Karalystė pranešė pageidaujanti dalyvauti priimant ir taikant šį sprendimą, tuo tarpu Airija nedalyvauja priimant šį sprendimą ir jis jai nėra privalomas ar taikomas.

Pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir jis jai nėra privalomas ar taikomas.

Pagrindiniai klausimai

Laikantis Bendros deklaracijos dėl praktinių bendro sprendimo procedūros taisyklių nuostatų (1), įvyko keli Tarybos, Parlamento ir Komisijos atstovų susitikimai, kad būtų pasiektas susitarimas Tarybai priimant poziciją per pirmąjį svarstymą. Siekiant suderinti abiejų institucijų pozicijas ir atsižvelgti į susitarimą, pasiektą per minėtus susitikimus, Taryba dėl pasiūlymo dėl sprendimo, kuriuo iš dalies keičiamas Sprendimas Nr. 573/2007/EB dėl Europos pabėgėlių fondo 2008–2013 m. laikotarpiui pagal Solidarumo ir migracijos srautų valdymo bendrąją programą įsteigimo ir panaikinantis Tarybos sprendimą 2004/904/EB, priima poziciją per pirmąjį svarstymą, kurioje padaryti tokie pagrindiniai Komisijos pasiūlymo pakeitimai:

Bendrų ES prioritetų nustatymas (1 straipsnio 1 dalies a punktas)

Komisija iš pradžių siūlė, kad bendri ES pabėgėlių perkėlimo srities prioritetai būtų nustatomi kasmet, taikant komiteto procedūrą, tačiau Taryba, atsižvelgdama į Tarybos ir Parlamentų atstovų neoficialių susitikimų rezultatus, Komisijos pasiūlymą iš dalies pakeičia ir perkėlimo srities prioritetus išdėsto pačiame sprendime. Kadangi dabartinis Europos pabėgėlių fondas apima laikotarpį iki 2013 m. pabaigos, ją įgyvendinti iš esmės liko tik vieni programavimo metai. Todėl tikslinga šiame sprendime pateikti tik tų metų prioritetų sąrašą, o bendrų ES perkėlimo srities prioritetų nustatymo mechanizmą išdėstyti teisės akte, kuriuo sukuriamas naujas fondas 2014–2020 m. laikotarpiui.

Kalbant apie 2013 programavimo metus, Tarybos pozicijoje numatyta, kad valstybės narės iki 2012 m. gegužės 1 d. Komisijai pateikia prognozuojamą asmenų, kuriuos jos ketina perkelti per 2013 m. laikydamosi sprendime išdėstytų prioritetų, skaičių. Kadangi Tarybos pozicijoje nenumatytas ES pabėgėlių perkėlimo srities prioritetų nustatymo kasmetinis mechanizmas, visos su metiniu programavimu susijusios Komisijos pasiūlymo nuostatos tampa nebeaktualios.

Bendri ES 2013 m. perkėlimo srities prioritetai (1 straipsnio 1 dalies a punktas, 3, 4 ir 5 konstatuojamosios dalys)

Tarybos pozicijoje išdėstyti bendri ES 2013 m. pabėgėlių perkėlimo srities prioritetai apima asmenis iš šalies ar regiono, kuriame numatyta įgyvendinti regioninę apsaugos programą, asmenis, priklausančius konkrečiai pažeidžiamai grupei, arba pabėgėlius iš konkrečios šalies ar regiono. Pirmosios dvi prioritetų grupės yra bendro pobūdžio ir didele dalimi sutampa su kategorijomis, pateiktomis Sprendime Nr. 573/2007/EB dėl Europos pabėgėlių fondo 2008–2013 m. laikotarpiui įsteigimo. Palyginti su Sprendimu Nr. 573/2007/EB, Tarybos pozicijoje į sąrašą įtrauktos šios papildomos pažeidžiamos grupės: smurtą ir kankinimus išgyvenę asmenys, taip pat asmenys, kuriems reikia neatidėliotinai arba skubos tvarka persikelti dėl teisinių arba fizinės apsaugos priežasčių. Toks sąrašo papildymas yra pagrįstas, nes abi šios asmenų kategorijos taip pat patenka į Jungtinių Tautų vyriausiojo pabėgėlių reikalų komisaro biuro (UNHCR) pabėgėlių perkėlimo srities prioritetus.

Trečioji prioritetų grupė nurodoma kaip konkretūs 2013 m. bendri ES prioritetai, o šių prioritetų sąrašas pateikiamas šio sprendimo priede. Kaip paaiškinta 3 konstatuojamojoje dalyje, šis konkrečių bendrų ES 2013 m. prioritetų sąrašas nustatomas remiantis UNHCR perkėlimo kriterijais ir UNHCR metine perkėlimo prognoze, atsižvelgiant į tai, kokiose srityse ES bendri veiksmai turėtų didelį poveikį sprendžiant su apsaugos poreikiais susijusius klausimus.

Tarybos pozicijoje taip pat įrašyta 5 konstatuojamoji dalis, kuri parengta remiantis Sprendimo Nr. 573 dėl Europos pabėgėlių fondo 2008–2013 m. laikotarpiui įsteigimo 26 konstatuojamąja dalimi, ją atnaujinus. Tarybos pozicijos 5 konstatuojamojoje dalyje pateikiama atnaujinta informacija apie šalis ir regionus, kuriuose šiuo metu numatoma įgyvendinti regionines apsaugos programas.

Fiksuota suma, gautina už kiekvieną perkeltą asmenį (1 straipsnio 1 dalies b punktas, 6 konstatuojamoji dalis)

Atsižvelgiant į neoficialių susitikimų su Parlamento atstovais rezultatus, Tarybos pozicijoje Komisijos pasiūlymas iš dalies pakeičiamas siūlant, kad tos valstybės narės, kurios anksčiau fondo nenaudojo perkėlimo tikslams, už kiekvieną perkeltą asmenį iš jo gautų didesnę fiksuotą sumą. Sprendimo Nr. 573/2007/EB dėl Europos pabėgėlių fondo 2008–2013 m. laikotarpiui įsteigimo 13 straipsnio 3 dalyje numatyta, kad valstybės narės už kiekvieną asmenį, perkeltą laikantis sprendimo prioritetų, gauna fiksuotą 4 000 EUR sumą; tuo tarpu Tarybos pozicijoje numatoma, kad toms valstybėms narėms, kurios pirmą kartą gaus fiksuotą sumą iš fondo, už kiekvieną perkeltą asmenį būtų skiriama po 6 000 EUR, o valstybėms narėms, kurios fiksuotą sumą iš fondo anksčiau gavo tik vieną kartą – po 5 000 EUR. Šio pakeitimo tikslas – paskatinti anksčiau to nedariusias valstybes nares pradėti vykdyti perkėlimo programas.

2 konstatuojamosios dalies įrašymas

Tarybos pozicijoje Komisijos pasiūlymas iš dalies pakeičiamas įrašant 2 konstatuojamąją dalį. EP Piliečių laisvių, teisingumo ir vidaus reikalų komitetas pirmininkas savo 2012 m. vasario 10 d. laiške Nuolatinių atstovo komiteto pirmininkui (dok. 6370/12) nurodė rekomenduosiąs Piliečių laisvių, teisingumo ir vidaus reikalų komiteto nariams ir plenarinio posėdžio dalyviams per antrąjį svarstymą pritarti dėl sprendimo pasiektam susitarimui be pakeitimų ir paprašė į sprendimo teisinį pagrindą įtraukti SESV 80 straipsnį. Tačiau, Tarybos nuomone, 80 straipsnis negali būti teisinis pagrindas šiam aktui priimti, nes juo Sąjungos institucijoms nesuteikiama įgaliojimų priimti teisės aktus. Todėl Taryba, laikydamasi kompromisinės pozicijos, nusprendė įrašyti 2 konstatuojamąją dalį, kurioje nurodomas SESV 80 straipsnis ir jame pateikti principai.

Europos Parlamento pakeitimai

Taryba savo pozicijoje visiškai, iš dalies arba iš principo sutinka su 2, 3 ir 4 pakeitimais. Taryba nesutinka su 1, 5, 6, 7, 8, 9, 10, 11 pakeitimais, nes jie susiję su bendrų ES perkėlimo srities prioritetų nustatymo kasmetine procedūra. Tarybos pozicijoje laikomasi kitokio požiūrio ir joje nustatomas 2013 m. – t. y. paskutinių pagal dabartinį Europos pabėgėlių fondą likusių programavimo metų – bendrų ES perkėlimo srities prioritetų sąrašas.

IV. IŠVADA

Tarybos pozicija per pirmąjį svarstymą atspindi kompromisą, pasiektą Tarybos ir Europos Parlamento derybų metu, padedant Komisijai. Nuolatinių atstovų komitetas šį kompromisą patvirtino 2012 m. vasario 22 d. posėdyje. Prieš tai Europos Parlamento Piliečių laisvių, teisingumo ir vidaus reikalų komiteto pirmininkas 2012 m. vasario 10 d. laiške Nuolatinių atstovų komiteto pirmininkui nurodė, kad, jei kompromisinis tekstas bus perduotas Europos Parlamentui kaip Tarybos per pirmąjį svarstymą priimta pozicija, jis Piliečių laisvių, teisingumo ir vidaus reikalų komiteto nariams, o vėliau – plenarinio posėdžio dalyviams, rekomenduos per antrąjį svarstymą Parlamente priimti Tarybos poziciją be pakeitimų, abiejų institucijų teisininkams lingvistams patikrinus tekstą.

(1) OL C 145, 2007 6 30, p. 5.